CELEX: 31982R3460
Language: el
Date: 1982-12-21 00:00:00
Title: Κανονισμός (EOK) αριθ. 3460/82 τού Συμβουλίου τής 21ης Δεκεμβρίου 1982 περί υπαγωγής τών εισαγωγών στήν Ελλάδα ορισμένων προϊόντων εξ ιούτης, καταγωγής Μπαγκλαντές ή Ινδίας, σέ ποσοτικούς περιορισμούς

Avis juridique important

|

31982R3460

Κανονισμός (EOK) αριθ. 3460/82 τού Συμβουλίου τής 21ης Δεκεμβρίου 1982 περί υπαγωγής τών εισαγωγών στήν Ελλάδα ορισμένων προϊόντων εξ ιούτης, καταγωγής Μπαγκλαντές ή Ινδίας, σέ ποσοτικούς περιορισμούς  

Επίσημη Εφημερίδα αριθ. L 365 της 24/12/1982 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 3460/82 ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  περί υπαγωγής των εισαγωγών στην Ελλάδα ορισμένων προϊόντων εξ ιούτης, καταγωγής Μπαγκλαντές ή Ινδίας, σε ποσοτικούς περιορισμούς  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Κοινότητα έχει διαπραγματευθεί με το Μπαγκλαντές και την Ινδία συμφωνίες για το εμπόριο προϊόντων εξ ιούτης, οι οποίες περιλαμβάνουν αυτοπεριορισμό των εξαγωγών προς την Κοινότητα ορισμένων από αυτά τα προϊόντα·  ότι με τον κανονισμό (ΕΟΚ) αριθ. 541/82 (1), το Συμβούλιο υπέβαλε σε ποσοτικούς περιορισμούς τις εισαγωγές στην Ελλάδα ορισμένων προϊόντων εξ ιούτης καταγωγής Μπαγκλαντές ή Ινδίας, με στόχο να ευθυγραμμιστεί, στο μέτρο του δυνατού, το καθεστώς που ισχύει στις εισαγωγές σ' αυτό το Κράτος μέλος με το ισχύον στα λοιπά Κράτη μέλη της Κοινότητας· ότι το καθεστώς αυτό θεσπίσθηκε εν αναμονή του αποτελέσματος των διαπραγματεύσεων που διεξάγονται με το Μπαγκλαντές και την Ινδία για την προσαρμογή των συμφωνιών που προαναφέρθηκαν συνεπεία της προσχωρήσεως της Ελληνικής Δημοκρατίας στην Κοινότητα·  ότι οι διαπραγματεύσεις αυτές δεν έγινε δυνατό να περατωθούν μέχρι σήμερα· ότι πρέπει, κατά συνέπεια, να διατηρηθεί μεταβατικά, και εν αναμονή του αποτελέσματος των διαπραγματεύσεων, το ισχύον καθεστώς στην Ελλάδα για το 1982, με μια ορισμένη αύξηση του επιπέδου των ποσοτικών ορίων των εισαγωγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά την περίοδο μεταξύ της 1ης Ιανουαρίου και της 31ης Δεκεμβρίου 1983 οι εισαγωγές στην Ελλάδα των προϊόντων εξ ιούτης που περιλαμβάνονται στο παράρτημα, καταγωγής Μπαγκλαντές ή Ινδίας, υπόκεινται στις διατάξεις του παρόντος κανονισμού.  Άρθρο 2  Η εισαγωγή στην Ελλάδα των προϊόντων εξ ιούτης που αναγράφονται στο παράρτημα υπόκειται σε άδεια εισαγωγής που εκδίδεται από τις ελληνικές αρχές εντός των ποσοτικών ορίων που αναφέρονται στο ίδιο παράρτημα.  Άρθρο 3  Τα προϊόντα που εισάγονται στην Ελλάδα υπό το καθεστώς της ενεργητικής τελειοποιήσεως προς επανεξαγωγή ή υπό άλλο αναβλητικό καθεστώς, και υπό τον όρο ότι, στο πλαίσιο ενός τέτοιου συστήματος, γίνεται δήλωση ότι προορίζονται για επανεξαγωγή προς τρίτη χώρα ως έχουν ή κατόπιν μεταποιήσεως, δεν περιλαμβάνονται στα ποσοτικά όρια που αναφέρονται στο άρθρο 2.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 66 της 10. 3. 1982, σ. 1.  ΠΑΡΑΡΤΗΜΑ  Ποσοτικά όρια κατά την εισαγωγή στην Ελλάδα ορισμένων προϊόντων εξ ιούτης καταγωγής  Μπαγκλαντές και Ινδίας  Ποσοτικά όρια για το 1983  (σε τόνους)  1.2.3.4.5.6 //   //   //   //   //   //   // Κατηγορία   // Κλάση του Κοινού  Δασμολογίου   // Κώδικας  NIMEXE  // Περιγραφή των προϊόντων   // Μπαγκλα-  ντές   // Ινδία   //   //   //   //   //   //   // 4   // 57.10 Β  //   // Υφάσματα εξ ιούτης ή εξ άλλων υφαντικών ινών προερχομένων εκ της βύβλου της κλάσεως 57.03:  //   //  //   //   // 57.10-62  // ex Β. Πλάτους ανωτέρου των 150 cm αλλά κατωτέρου ή ίσου των 310 cm, ετερα των υπαγομένων στην κατηγορία 7  // 200  // 600  //   //   //   //   //   //   // 7   // 57.10 Β  //   // Υφάσματα εξ ιούτης ή εξ άλλων υφαντικών ινών προερχομένων εκ της βύβλου της κλάσεως 57.03:  //   //  //   //   // 57.10-70  // ex Β. Πλάτους ανωτέρου των 150 cm, εξ ολοκλήρου ή μερικώς λευκανθέντα, βαμμένα ή εκτυπωμένα και άνευ εμφανούς ούγιας κατά το πλάτος  // 100  // 300  //   //  //   //   //   //